Berylliumjodidi

Berylliumjodidi (BeI2) on berylliumin ja jodin muodostama epäorgaaninen molekyyliyhdiste.

Ominaisuudet, valmistus ja käyttö
Huoneenlämpötilassa berylliumjodidi on väritöntä kiteistä ja hygroskooppista ainetta. Yhdiste hydrolysoituu veden vaikutuksesta, mutta liukenee esimerkiksi etanoliin.

Berylliumjodidia valmistetaan kuumentamalla berylliumia ja jodia tai vetyjodidin ja berylliumin tai berylliumkarbidin välisellä reaktiolla.
Be + I2 → BeI2 
Be + 2 HI → BeI2 + H2

Berylliumjodidi voidaan pelkistää metalliseksi berylliumiksi.

Lähteet

Berylliumyhdisteet
Jodidit